Ma nuɣal ɣer umjadel adeyyani, lmizan aɣ-yawi s anda nniḍen acku tikwal yettader uswir deg-s mi ara yfak, di tazwara ad msetbaɛen isefra zeddigit mi d tagara ad teqleb ɣer dɛawi ger lecyax n ṭariqat, aladɣa ma nbedr-d ccux Muḥend U Lḥusin, imi yesɛa taḥajijt t-yettarkaben yal mi ara yemjadal d wabɛaḍ ama aked Wat n tmekkant-is neɣ d imedyazen , tikwal ula aked ixewniyen-ines neɣ ma ifferu dɛawi, d netta i yzeggirin ɣer tukci n dɛawi, taḥajijt-aki yettwasen iyi-s, yiwen n wass yessufeɣ deɛwessu deg yiwen n uxewni acku yessers-d asagem i yemma-s, di lweqt-nni ttaccaren-as i ccix tibeddiyin n wman s isugam, wagi d amedya kan, terna ma yessufeɣ deɛwessu ur yettuɣal ara deg-s.